cyanic-selkie/wikianc huggingface dataset:
Mandinguen ylänkö
thumb|Mandinguevuoria [[Sibyssä.]] Mandinguen ylänkö on luonnonalue Malin lounaisosassa. Se koostuu useista rikkonaisista hiekkakiviylängöistä, joita erottavat Bafingin ja Bakoyen jokilaaksot ja tasangot. Alue rajoittuu lännessä Faléméjoen yllä kohoavaan Tambaouran kalliorinteeseen. Idässä Nigerjoen vasemmalla rannalla kohoaa ylängön korkein osa Mandinguevuoret. Pohjoisessa alue jatkuu Kaartan ylänkönä kohti Hodhin alankoa.
Ylänkö kuuluu pääosin Sudanin ilmastovyöhykkeeseen. Vuotuinen sademäärä vaihtelee koillisen 550 millimetristä lounaan 1400 millimetriin. Kasvillisuus on metsä- ja puusavannia.
Lähteet
13.46667°N, -8.3°W
Jyrki Tähtinen
Jyrki Juhani Tähtinen (s. 16. marraskuuta 1961 Helsinki) on suomalainen asianajaja ja Borenius Asianajotoimisto Oy:n hallituksen puheenjohtaja. Hän on pääomarahastojen muodostamiseen ja pääomasijoituksiin liittyvien asioiden asiantuntija. Tähtinen toimii neuvonantajana pääomasijoitukseen ja yrityskauppoihin liittyvissä kysymyksissä. Hän on lisäksi toiminut pesänhoitajana, selvittäjänä ja valvojana useissa suurissa yrityssaneerauksissa ja konkursseissa.
Jyrki Tähtinen on muun muassa Tulikivi Oyj:n hallituksen sekä Suomen ja Euroopan pääomasijoittajayhdistysten (Venture Capital Associations) Taxation and legal -komiteoiden jäsen. Hän kirjoittaa artikkeleita ja luennoi säännöllisesti omaan erityisosaamiseensa liittyvistä aiheista.
Tähtinen on ollut Borenius Asianajotoimisto Oy:n osakas vuodesta 1991 ja hallituksen puheenjohtaja vuodesta 2008. Vuosina 1997–2008 hän toimi Boreniuksen toimitusjohtajana.
Jonne Järvelä
Jonne Järvelä (s. 3. kesäkuuta 1974) on suomalaisen folk metal -yhtye Korpiklaanin laulaja-kitaristi. Hän on ollut myös saamelaisyhtye Shamaani Duon jäsen.
Sooloura
Jonne julkaisi sooloalbumin nimeltä "Jonne" 5. syyskuuta 2014 Playground Music Finland -levy-yhtiön kautta. Levyllä ei kuulla Korpiklaanista tuttua folk metallia, vaan puhtaampaa folk-ilmaisua ilman hevimetallivaikutteita. Toinen soololevy Kallohonka julkaistiin vuonna 2017.
Lauluntekijänä
Jonne on toiminut enimmäkseen säveltäjänä ja omien sanoitusten lisäksi Jonne on tehnyt yhteistyötä Tuomas Keskimäen kanssa.
Sophisticated Lady
”Sophisticated Lady” on Duke Ellingtonin säveltämä jazzstandardi vuodelta 1933. Ellington sävelsi kappaleen aluksi instrumentaaliksi, ja myöhemmin Irving Mills ja Mitchell Parish kirjoittivat siihen sanat. Ellingtonin ensinauhoitus nousi listalla kolmannelle sijalle ja Glen Gray ja Don Redman nousivat myös omilla versioillaan singlelistalle vuonna 1933.
Ellingtonin saksofonisti Toby Hardwick ja pasunisti Lawrence Brown ovat sanoneet säveltäneensä osan kappaleesta, ja Ellingtonin elämäkerran kirjoittaja Stuart Nicholsonin mukaan tekijöiksi oli alun perin merkitty Ellington, Hardwick, Brown ja Mills. Hardwick ja Brown jätettiin kuitenkin mainitsematta lopullisessa julkaisussa eivätkä he näin ollen saaneet oikeutta kappaleen rojalteihin.
Kokoonpano
Ellingtonin alkuperäisen nauhoituksen kokoonpano helmikuulta 1933.
Porsche 968
Porsche 968 on Porschen 1991 lanseeraama 944:sta edelleen kehitetty malli. Alun perin 968 suunniteltiin mallina 944 S3, mutta juuri ennen mallin julkaisua mallimerkintä muutettiin 968:ksi. Korin perusrakenne säilyi ennallaan, mutta keulan ja perän muotoilua nykyaikaistettiin täysin integroiduilla puskureilla ja Porsche 928-tyylisillä etuajovaloilla. Ikkunalasit oli tuotu lähemmäs korin ulkopintoja, mikä osaltaan vähensi auton ilmanvastusta. 968:sta oli saatavana myös avoversio.
Moottori oli edelleen 944 S2:sta kehitetty 3,0-litrainen, 16-venttiilinen nelisylinterinen Rivimoottori. Jo aikaisemmin käytettyjen tasapainotusakselien lisäksi 968:ssa otettiin käyttöön myös muuttuva venttiilien ajoitus VarioCam, minkä ansiosta teho kasvoi 240:een hevosvoimaan. Vaihteisto oli nyt kuusinopeuksinen ja yhdessä nämä parannukset mahdollistivat 252 km/h huippunopeuden. Autoon oli tarjolla myös nelinopeuksinen Tiptronic-automaattivaihteisto, jota saattoi haluttaessa ohjata myös manuaalisesti.
Porsche 968 on saanut alan lehdistössä erityistä kiitosta hyvistä ajo-ominaisuuksistaan, osittain 50/50-painojakaumansa vuoksi. Erityisesti kevennetty 968 Club Sport -versio on useiden asiantuntijoiden mukaan ajettavuudeltaan yksi parhaista etumoottorisista urheiluautoista. Tasapainoinen painonjakauma on saavutettu sijoittamalla moottori eteen ja vaihdelaatikko taka-akselin yhteyteen taakse. Erittäin jäykkä kori on täyssinkitty.
968 Club Sport oli vakiomallista kevennetty erikoisversio, jossa ylimääräinen paino oli karsittu mm. äänieritys ja mukavuusvarusteet minimoimalla. Auto oli uutena selvästi perusversiota halvempi myyntihinnaltaan, mutta on myöhemmin saavuttanut erityisen keräilysuosion poikkeuksellisten ajo-ominaisuuksiensa vuoksi.
968 Turbo S oli malliston nopein versio n.300 hevosvoiman tehoillaan. 968:n vakiomoottorilohkon päälle asennettiin vanhemmasta 944 Turbosta kehitetty 8-venttiilinen sylinterikansi. Mallin suorituskyky oli omalla tasollaan yli 280 km/h huippunopeudellaan, mutta kaikesta huolimatta sitä valmistettiin ainoastaan 16 kappaletta. Tehtaan kilpaosasto valmisti lisäksi vielä neljä kappaletta Turbo RS -versiota, jotka oli tarkoitettu asiakkaiden omaa kilpa-ajosarjaa varten.
Alexander Wennberg
Alexander Niclas Wennberg (s. 22. syyskuuta 1994 Nacka, Ruotsi) on ruotsalainen jääkiekkoilija, joka pelaa NHL-joukkue Seattle Krakenissa. Hän on pelipaikaltaan keskushyökkääjä, mutta osaa pelata myös laidassa.
Seuraura
Wennbergin kasvattajaseura on Boo IF, josta hän siirtyi 16-vuotiaana Djurgårdens IF:ään kaudeksi 2010–2011, joka päättyi J18 Allsvenskanin hopeaan. Kaudella 2011–2012 Wennberg pelasi ensimmäisen Elitserien-ottelunsa. Djurgården putosi kauden päätteeksi HockeyAllsvenskaniin, jossa Wennberg pelasi kuitenkin tulokaskautensa seuraavalla kaudella 2012–2013. Hän teki 46 runkosarjaottelussa tehot 14+18=31, joilla Wennberg oli joukkueen kolmanneksi paras maalintekijä ja neljänneksi paras pistemies.
Columbus Blue Jackets varasi Wennbergin ensimmäisellä kierroksella 14. pelaajana NHL:n varaustilaisuudessa 2013. Hänestä tuli kaikkien aikojen ensimmäisen eurooppalaisen GM:n, suomalaisen Jarmo Kekäläisen ensimmäinen NHL:ään varaama pelaaja Kekäläisen toimiessa toimitusjohtajana.
Kaudeksi 2013–2014 Wennberg siirtyi kaksivuotisella sopimuksella SHL-joukkue Frölunda HC:hen. Hänen SHL:n tulokaskautensa toi 50 runkosarjaottelussa tehot 16+5=21 sekä seitsemässä playoff-ottelussa yhden maalin. Wennberg oli runkosarjassa Frölundan toiseksi paras maalintekijä Magnus Kahnbergin jälkeen. Hän oli kauden päätteeksi ehdolla liigan vuoden tulokkaaksi, mutta palkinnon vei kuitenkin joukkuetoveri Andreas Johnson.
Blue Jackets kiinnitti Wennbergin kolmen vuoden tulokassopimuksella 16. toukokuuta 2014. Hän sai harjoitusleirin päätteeksi paikan seuran NHL-kokoonpanosta ja Wennberg teki näin ollen NHL-debyyttinsä kauden avauskierroksella 9. lokakuuta 2014 vieraissa Buffalo Sabresia vastaan. Hän sai ottelussa jääaikaa 17.44 minuuttia ja keräsi myös yhden syöttöpisteen. Wennbergin NHL-uran avausmaali syntyi 22. joulukuuta 2014 ylivoimalla Nashville Predatorsia vastaan. Kaikkiaan hän teki tulokaskaudellaan 68 runkosarjaottelussa tehot 4+16=20. Wennberg pelasi kauden aikana myös kuusi ottelua AHL-joukkue Springfield Falconsin vahvuudessa.
Kaudella 2015–2016 Wennberg voitti Blue Jacketsin sisäisen syöttöpörssin 32 syöttöpisteellään. Tehopisteitä runkosarjassa kertyi kaikkiaan 40.
Lokakuussa 2020 Blue Jackets osti ulos viimeiset kolme kautta Wennbergin sopimuksesta. Tämän jälkeen Wennberg teki vapaana agenttina Florida Panthersin kanssa yksivuotisen ja 2,25 miljoonan dollarin arvoisen sopimuksen.
Maajoukkueura
Wennberg edusti Ruotsia MM-kilpailuissa vuonna 2016, jolloin hän oli joukkueensa paras syöttäjä ja jakoi sisäisen pistepörssin voiton Gustav Nyquistin kanssa. Yhteensä Wennberg on pelannut 15 A-maaottelua tehopistein 1+10=11. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswilissä Sveitsiä vastaan. Wennberg sai ottelussa yhden syöttöpisteen Dick Axelssonin tekemään maaliin ja keräsi tehomerkinnän +2. Ensimmäisen A-maajoukkuemaalinsa hän teki MM-kilpailujen alkolohkossa 11. toukokuuta 2016 Moskovan VTB Ice Palacessa alivoimalla Kazakstania vastaan. Wennberg keräsi Ruotsin 7–3-voittoon päättyneessä ottelussa myös kolme syöttöpistettä.
Wennberg pelasi myös alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyivät hopeaan. Hän toimi vuoden 2014 turnauksessa Ruotsin varakapteenina. Wennberg pelasi myös alle 18-vuotiaiden MM-kilpailuissa vuonna 2012, jolloin hän voitti hopeaa. Wennberg jakoi tehoilla 3+6=9 joukkueen sisäisen pistepörssin voiton Sebastian Collbergin kanssa.
Wennberg pelasi myös alle 19-vuotiaiden World Junior A Challengessa vuonna 2012.
Rafael Joseffy
thumb|right|Rafael Joseffy
Rafael Joseffy (3. heinäkuuta 1852 Hunfalu – 25. kesäkuuta 1915 New York) oli unkarilaissyntyinen, Yhdysvaltoihin muuttanut pianisti ja musiikkipedagogi.
Joseffy aloitti pianonsoiton opintonsa Unkarissa ja jatkoi niitä Ernst Ferdinand Wenzelin sekä Ignaz Moschelesin johdolla Leipzigin konservatoriossa vuosina 1866–1867. Vuosina 1868–1870 hän opiskeli Berliinissä Carl Tausigin johdolla. Franz Lisztiltä hän sai opetusta kesien 1870 ja 1871 aikana Weimarissa. Euroopassa 1870-luvulla tekemiensä konserttikiertueiden aikana Joseffy teki New Yorkin -debyyttinsä vuonna 1879. Tämän jälkeen hän asettui Yhdysvaltoihin. Joseffy esitti ensimmäisten joukossa Johannes Brahmsin pianomusiikkia yhdysvaltalaisyleisöille. Vuosina 1888–1906 hän opetti Yhdysvaltain kansallisessa musiikkikonservatoriossa.
Joseffy julkaisi 15-osaisen edition Frédéric Chopinin teoksista ja laati pedagogisen School of Advanced Piano Playing -teoksen. Hän myös sävelsi pianolle omaa salonkimusiikkiaan.
Tissot
Tissot on sveitsiläinen luksuskellojen valmistaja, jonka perusti Charles-Félicien Tissot ja hänen poikansa Charles-Émile Tissot Le Loclessa vuonna 1853. Tissot kuuluu nykyisin Swatch Groupiin.
Historia
Tissot alkoi valmistaa kelloja Le Loclen kaupungissa vuonna 1853. Vuosien 1860 ja 1875 välillä yritys teki myös mm. kellosepän työkaluja, avaimia, medaljonkeja, solmioneuloja ja jopa partakoneen teriä. Merkistä tuli nopeasti tunnettu kronografeistaan, jotka tulivat markkinoille vuonna 1883. Tissot oli ensimmäinen yritys, joka aloitti taskukellojen massatuotannon. Vuonna 1930 Tissot valmisti myös ensimmäisenä kellon, johon maan magneettikentät eivät vaikuttaneet. Tissot oli ensimmäinen valmistaja, joka valmisti rannekelloja muovista (IDEA 2001 vuonna 1971), kivestä (graniittikello vuonna 1985), helmiäisestä (helmiäiskello vuonna 1987) ja puusta (puukello vuonna 1988).
Sneaker Pimps
Sneaker Pimpsin perustajajäsenet ovat Chris Corner ja Liam Howe. Yhtyeen laulajaksi tuli Kelli Dayton (nykyään Kelli Ali).
Tissot
Historia
Tissot on kuulunut Swatch Groupiin vuodesta 1983.
Virallinen ajanottaja
Tissot on ollut virallinen ajanottaja vuosia monissa suurissa urheilutapahtumissa, muun muassa Moto GP:n, FIM Superbiken, FIBAn, AFL:n, CBA:n, pyöräilyn ja miekkailun kilpailuissa.
Sneaker Pimps
Corner lauloi yhtyeen toisen albumin demoilla, ja yhtye huomasikin laulujen sopivan paremmin hänen äänelleen. Sanoitukset olivat myös enemmän henkilökohtaisia. Daytonia pyydettiin jättämään yhtye, ja Corner ryhtyi laulajaksi toisella albumilla.
Juneyao Airlines
Juneyao Airlines (, pinyin: Jíxiáng Hángkōng) on kiinalainen lentoyhtiö, jonka kotipaikka on Shanghai. Yhtiö lentää niin kotimaan lentoja kuin kansainvälisiä lentoja Shanghain molemmilta lentoasemilta, Shanghai Pudongilta ja Shanghai Hongqiaolta. Yhtiö perustettiin vuonna 2005 Shanghai JuneYao Co. Ltd.:n tytäryhtiöksi, ja se aloitti lennot 25. syyskuuta 2006.
Sneaker Pimps
Corner jätti yhtyeen vuonna 2003 ja ryhtyi soolouralle yhtyeensä IAMX parissa. Myös Kelli Ali on Sneaker Pimpsin lopetettua jatkanut musiikin parissa.
Kastoriá
Kastoriá on Kreikan kaupunki ja samanniminen kunta (Δήμος Καστοριάς, Dímos Kastoriás), joka sijaitsee Kastorián alueyksikössä Länsi-Makedonian alueella. Kaupunki on alueyksikkönsä hallinnollinen keskus. Koko kunnan pinta-ala on 755,0 neliökilometriä ja väkiluku 35 874. Varsinaisen Kastorián kaupungin väkiluku on 13 387 (vuonna 2011).
Juneyao Airlines
Yhteistyöyhtiöt
Juneyao Airlinesilla on seuraavien lentoyhtiöiden kanssa codeshare-sopimuksia:
Sneaker Pimps
Viides albumi
Vuodesta 2006 vuoteen 2008 yhtye työskenteli satunnaisesti viidennen levyn parissa, uuden, vielä tuntemattoman naislaulajan kanssa. Seuraavat kappaleet vuotivat nettiin joulukuussa 2006:
Juneyao Airlines
Yhteistyöyhtiöt
Juneyao Airlines liittyi Star Alliancen Connect-liitännäisjäseneksi 23. toukokuuta 2017. Connect-mallin alla se saa tehtyä codeshare-sopimuksia ja muuta yhteistyötä Star Alliancen jäsenten kanssa ilman, että sen täytyy liittyä itse täysjäseneksi.
Laivasto
pienoiskuva|Juneyao Airlinesin [[Boeing 787 Dreamliner.]] Syyskuussa 2019 Juneyao Airlines käytti seuraavia koneita: pienoiskuva|Juneyao Airlinesin [[Airbus A320 -sarja|Airbus A320.]] Yhtiö otti vastaan ensimmäisen Boeing 787 Dreamliner -koneensa lokakuussa 2018. Sitä ennen yhtiö operoi pelkkiä Airbus-koneita.
Sneaker Pimps
Viides albumi
Yhtye myös tuottaa muita artisteja nimellä Line of Flight.
Kastoriá
Nykyinen Kastorián kunta muodostui, kun Kastoriá, Agía Triáda, Ágioi Anárgyroi, Kastráki, Kleisoúra, Korestía, Makednoí, Mesopotamía ja Vítsi yhdistyivät vuoden 2011 alussa Kallikrates-suunnitelman mukaisesti.
Hanami
thumb|Kirsikat kukkivat Himejin linnan lähistöllä.
Hanami (, ”kukkien katseleminen”) kuuluu Japanin merkittävimpiin vuotuisiin kansanjuhliin. Hanami ajoittuu kirsikkapuiden kukintaan, joten sen ajankohta vaihtelee sekä vuoden sääolojen että paikan mukaan. Pääsaarten eteläosissa keskimääräinen kukinta-aika on maaliskuun viimeisinä päivinä. Tokiossa sanotaan hanami olevan parhaimmillaan maaliskuun viimeisenä päivänä. Hokkaidōn saarelle hanamin huippu saapuu viimeiseksi, toukokuun alussa. Kullakin paikalla täysi kukinta (mankai) kestää yleensä vain muutaman päivän.
Hanamin keskeinen sisältö on kirsikkapuun kukkien katseleminen. Hanamin tarkkaa ajankohtaa kullakin paikkakunnalla ennakoidaan television sääennusteiden kaltaisissa kukintatiedotuksissa, joissa seurataan kukintarintaman vähittäistä etenemistä etelästä pohjoiseen. Kukinnan ollessa huipussaan japanilaiset kokoontuvat yleisesti kirsikkapuiden alle syömään, juomaan sakea ja viettämään aikaa yhdessä.
Hanami-eväsretket näkyvät myös japanilaisilla työpaikoilla. On hyvin tyypillistä lähettää työpaikan nuorin tai nuorimpia työntekijöitä varaamaan piknikpaikka vanhemmalle väelle päiväksi. Puku päällä puistossa istuva nuori salaryman on Yoyogi-kōen-puistossa tyypillinen näky maalis-huhtikuussa. Kun ilta pimenee, vanhemmat työntekijät saapuvat paikalle ja juhlat käynnistyvät.
Hienoimpina pidetyt kirsikkapuiden katselupaikat ovat Japanissa laajalti tunnettuja. Yleisimpiä ovat temppelit, joiden puutarhoissa voi olla jopa tuhansia kukkivia kirsikkapuita. Myös monissa yleisissä puistoissa ja joillakin hautausmailla on laajoja kirsikkapuistikoita.
Keväisen hanamin tapaan vietetään syksyllä värikkäiden lehtien ruskajuhlaa (kōyō tai momijigari), mutta sen juhlinta ei ole yhtä laajamittaista kuin hanamin.
Japanilainen kirjailija Motojirō Kajii kirjoittaa novellissaan Sakura no ki no shita ni wa (1928, 'Kirsikkapuiden alla'), että jokaisen kirsikkapuun alle on haudattu ihminen, ruumis, josta puu saa ravintonsa:
Down to Earth (Ozzy Osbournen albumi)
Musiikillisesti albumi on tyyliltään suoraviivaisempaa heavy metalia kuin edellinen albumi Ozzmosis. Kappaleita oli jälleen laatimassa ulkopuolisia säveltäjiä, kuten Mick Jones (Foreigner) ja Geoff Nicholls (Black Sabbath). Albumilla kitaraa soittaa yhtyeeseen tauon jälkeen palannut Zakk Wylde.
Kirjokansi
Sana kirjokansi esiintyy usein kalevalaisessa runoudessa. Sillä on erilaisia merkityksiä:
Taivaankannen ja sammon merkitykset liittynevät toisiinsa, sillä sammon arvellaan olevan alun perin taivaankannen tukipilari.
Hope – Yhdessä & Yhteisesti
Hope – Yhdessä & Yhteisesti ry on suomalainen hyväntekeväisyysyhdistys, joka avustaa vähävaraisia lapsiperheitä Suomessa useilla paikkakunnilla. Vuonna 2020 avun piirissä oli yli 9 000 perhettä ja 22 000 lasta. Samana vuonna Hope käytti avustustoimintaan 1,4 miljoonaa euroa.
Hopen toiminnan pääpaino on yrityksiltä ja yksityisiltä saatujen tavaralahjoitusten kierrättämisessä niitä tarvitseville. Avustuskohteiden etsinnässä Hope tekee luottamuksellista yhteistyötä sosiaaliviranomaisten kanssa. Hopen välittää perheisiin muun muassa vaatteita, leluja, urheiluvälineitä ja kodintarvikkeita. Lisäksi Hope tukee lasten harrastusmahdollisuuksia ja järjestää retkiä.
Hope on SOSTEn jäsenjärjestö. Hope saa toimintaansa tukea Sosiaali- ja terveysjärjestöjen avustuskeskukselta. Yhdistyksen yritystukijoihin kuuluvat muiden muassa Ikea, Lähivakuutus ja Valio. Vuonna 2011 Hope lahjoitti Ikea Vantaan kanssa yli sata pakettiautollista kalusteita turva- ja vastaanottokodeille sekä vähävaraisille lapsiperheille. Myös ruokajakeluyhtiö Wolt on järjestänyt monena vuonna jouluateria-keräyksen vähävaraisten perheiden tukemiseksi. Heinäkuussa 2019 Suomessa vieraillut Metallica-yhtye lahjoitti Hopelle 55 000 euroa. Vuonna 2020 Hopen oma joulukeräys tuotti yli miljoona euroa.
Kesäkuussa 2023 yhdistys teki poliisille tutkintapyynnön yhdistyksessä ilmenneistä väärinkäyttötapauksista, joissa työntekijöiden epäillään käyttäneen vähävaraisille tarkoitettuja lahjakortteja omiin ostoksiinsa. Asia paljastui, kun vähävarainen perhe sai tyhjäksi käytetyn lahjakortin.
Nokia 4.2
Nokia 4.2 on Nokia-merkkinen älypuhelin, jossa on Android 9.0 Pie -käyttöjärjestelmä ja Android One. Nokia 4.2:n esitteli HMD Global 24. helmikuuta 2019. Puhelin julkaistiin toukokuussa 2019.
Puhelimessa on 5,71 tuuman näyttö ja kahdeksanydinprosessori. Tallennustilaa on 16 tai 32 gigatavua ja keskusmuistia 2 tai 3 gigatavua. Tallennustila on laajennettavissa enintään 400 gigatavun microSD-kortilla. Puhelimen takakamera on 13 ja 2 megapikselin kaksoiskamera ja etukamera on 8 megapikselin kamera. Laitteessa on sormenjälkitunnistin ja akkua on 3 000 milliampeerituntia.
Porkkala (Kärsämäki)
Porkkala on kylä Kärsämäen kunnassa Pohjois-Pohjanmaalla. Se on yksi Kärsämäen vanhimpia kyliä yhdessä Rannankylän kanssa. Porkkala syntyi jo 1500–1600-luvuilla sen aikaisten kantatalojen ympärille. Kylällä on toiminut ennen oma koulupiiri ja koulu. Nykyisin kylä tunnetaan varsinkin jokavuotisesta Porkkalan ympärijuoksu -kilpailuista.
Porkkalan kylästä kertova kyläkirja on nimeltään Kylä pieni Porkkalasta.
Theo van Doesburg
Theo van Doesburg (30. elokuuta 1883 Utrecht – 7. maaliskuuta 1931 Davos) oli hollantilainen taiteilija ja arkkitehti. Hänet tunnetaan parhaiten perustamansa De Stijl- liikkeen keulahahmona.
Doesburg oli konkretismin nimellä tunnetun 1900-luvun alkupuolella syntyneen abstraktin taiteen suuntauksen pääideologi ja keskeinen edustaja.
Aluna
thumb|Kaliumalunarakeita pienoiskuva|Kromialunakide
Alunat ovat alkalimetallien kaksoissulfaatteja. Alunoiden yleinen kemiallinen kaava on muotoa MIMIII(SO4)2·12H2O, jossa esimerkiksi MI = Na+, K+, Rb+, Ca+, NH4+, Tl+ MIII = Al3+, Cr3+, Fe3+, Mn3+, Co3+
Yleisin aluna on kaliumaluna tai kalialuna eli alumiinikaliumsulfaattidodekahydraatti KAl(SO4)2·12H2O. Muita alunoita ovat esimerkiksi
Kalialuna
Perinteisissä kasvivärjäysmenetelmissä alunaa on saatu liekokasveista. Alunalla puretuksen tarkoitus on saada väri ”puremaan” eli tarttumaan kuituihin paremmin sekä kirkastaa kasvista tai sienestä saatavaa väriä.
Aluna tappaa bakteereita, ja niinpä sitä käytetään esimerkiksi akvaariokasvien desinfiointiin ja luonnonmukaisissa kivideodoranteissa. Kreikkalainen lääkäri Dioskorides suositteli sitä myös lääkkeeksi ihotauteihin, mutta nykyisin sitä pidetään tehottomana. Sen sijaan verenvuotojen tyrehdyttämiseen sitä käytetään edelleen.
Alunan vesiliuoksella on rautaa / terästä syövyttävä ominaisuus, ilman että se syövyttäisi esimerkiksi messinkiä tai nikkeliä. Tämän ominaisuuden vuoksi sitä apuna käyttäen voi poistaa esimerkiksi katkenneita ruuveja, mikäli mekaaninen poistaminen ei tule kyseeseen.
Espoo (täsmennyssivu)
Espoo voi viitata seuraaviin asioihin:
Donald Maclean
thumb|upright|Donald Maclean. Donald Maclean (25. toukokuuta 1913 Lontoo, Iso-Britannia – 11. maaliskuuta 1983 Moskova, Neuvostoliitto) oli brittiläinen diplomaatti ja vakooja, joka vakoili Neuvostoliiton hyväksi toisen maailmansodan aikana ja kylmän sodan alkuvuosina. Hän kuului nimellä Cambridgen viitoset tunnettuun vakoojaryhmään yhdessä Guy Burgessin, Kim Philbyn ja Anthony Bluntin kanssa. Paljastumisen uhatessa Maclean loikkasi vuonna 1951 Neuvostoliittoon, jossa asui loppuikänsä.
Elämä
Donald Macleanin isä oli ministerinäkin toiminut liberaalipuolueen poliitikko Sir Donald Maclean. Maclean kävi Gresham’s School -poikakoulua ja opiskeli vuodesta 1931 Cambridgen yliopiston Trinity Collegessa. Isänsä kuoltua vuonna 1932 hän omaksui kommunistisen aatemaailman. Valmistuttuaan Cambridgesta vuonna 1934 Maclean sai viran ulkoministeriöstä. Samoihin aikoihin hänen opiskelutoverinsa Kim Philby esitteli hänet itävaltalaiselle Arnold Deutschille, joka värväsi hänet Neuvostoliiton vakoojaksi ja määräsi hänet katkaisemaan suhteet kommunistiystäviinsä uskottavan peiteroolin luomiseksi. Asiasta vihiä saanut Macleanin toinen opiskelutoveri Guy Burgess värvättiin vakoojaksi pian tämän jälkeen. Maclean oli vuosina 1938–1940 kolmantena sihteerinä Britannian Pariisin-suurlähetystössä. Hän meni Pariisissa vuonna 1940 naimisiin amerikkalaisen Melinda Marlingin kanssa ja paljasti tälle olevansa vakooja.
Maclean työskenteli vuodesta 1944 Britannian Washingtonin-suurlähetystössä, jossa hän oli jonkin aikaa vt. kansliapäällikkönä vuonna 1946. Keväällä 1947 Macleanista tuli ydinteknologian kehittämiseen perustetun brittiläs-amerikkalaisen yhteistyökomitean (Combined Policy Committee) sihteeri. Hän pääsi siten käsiksi Yhdysvaltain atomienergiakomission huippusalaisiin raportteihin ja saattoi vuotaa atomipommin kehittämiseen liittyneitä tietoja Neuvostoliitolle. Myöhemmin hän vuoti myös NATOn perustamiseen liittyneitä salaisia asiakirjoja. Maclean siirrettiin vuonna 1948 Kairon suurlähetystön kansliapäälliköksi. Kairossa kaksoiselämä alkoi muodostua hänelle aimpaa suuremmaksi rasitteeksi, sillä hänen uusi KGB-kontaktihenkilönsä järjesti tapaamisia paikoissa, joissa oli suuri kiinnijäämisen mahdollisuus. Maclean alkoi käyttäytyä arvaamattomasti, riehua humalassa ja puhua liian avoimesti tuttavilleen. Vuonna 1950 hänet nimitettiin ulkoministeriön Amerikan-osaston päälliköksi, ja hän pääsi näin vaikuttamaan Britannian ulkopolitiikkaan Korean sodan puhjettua.
Maclean paljastui ”Cambridgen viisikosta” ensimmäisenä, kun Yhdysvaltain keskusrikospoliisi FBI pääsi Venona-projektin kaapattujen neuvostoliittolaisten tiedustelutietojen avulla hänen jäljilleen. Aluksi havaittiin, että KGB:llä oli vuodesta 1944 alkaen ollut Yhdysvalloissa vakooja, josta käytettiin koodinimeä Gomer (”Homeros”). Huhtikuussa 1951 paljastuneet lisätiedot kaksoisagentin raskaana olevasta vaimosta kohdistivat salaisen tutkinnan Macleaniin, mutta MI5 ei vanginnut häntä heti vaan asetti hänet seurantaan. MI6:ssa työskennellyt Philby sai tietää tutkinnasta, jolloin hän pyysi Burgessia varoittamaan Macleania, ja neuvostoliittolaisia järjestämään Macleanin pois maasta ennen kuin koko vakoojaverkosto paljastuisi hänen kauttaan. Burgess päätti paeta yhdessä Macleanin kanssa. ”Cambridgen viisikon” KGB-kontaktihenkilö Juri Modin järjesti Macleanin ja Burgessin paon 25. toukokuuta 1951, kolme päivää ennen Macleanin suunniteltua pidätystä. He matkustivat laivalla Ranskaan ja sieltä useiden etappien kautta Moskovaan. Macleanin vaimo Melinda teeskenteli olevansa tietämätön tämän pakopaikasta, mutta loikkasi syyskuussa 1953 heidän kolmen lapsensa kanssa Sveitsin kautta Neuvostoliittoon miehensä luo.
Macleanin ja Burgessin olinpaikkaa ei tiedetty ennen vuotta 1956, jolloin he astuivat julkisuuteen pitämällä Moskovassa lehdistötilaisuuden, jossa he tunnustivat olevansa kommunisteja ja Neuvostoliiton palveluksessa. Maclean sai Neuvostoliiton kansalaisuuden ja työskenteli Neuvostoliiton ulkoministeriölle sekä Maailmantalouden ja kansainvälisten suhteiden instituutille. Hän vietti aikaa Philbyn kanssa tämän paettua myös Moskovaan vuonna 1963. Macleanin avioliitto hajosi, kun Philby vietteli hänen vaimonsa 1960-luvulla. Melinda ja lapset palasivat Yhdysvaltoihin vuonna 1979. Maclean julkaisi vuonna 1970 Britannian ulkopolitiikkaa käsittelevän kirjan British Policy Since Suez (1970). Hän kuoli Moskovassa 69-vuotiaana vuonna 1983.
Ruotsin kirkon virsikirja (1986)
pienoiskuva|upright|Den svenska psalmboken. Ruotsin kirkon ruotsinkielinen virsikirja, Den svenska psalmboken, on vuodelta 1986.
Kirjan historiaa
Ensimmäinen Ruotsissa ilmestynyt ja säilynyt virsikokoelma oli Swenske songer eller Wisor vuodelta 1536. Siinä oli 47 laulua. 1500-luvulla ilmestyi useita laulukokoelmia ja nimitys Den svenska psalmboken esiintyy ensimmäistä kertaa 1543. Ensimmäinen puolivirallinen ruotsinkielinen virsikirja Ruotsissa oli ns. Uppsalan virsikirja (Uppsalapsalmboken) vuodelta 1645. Sen jälkeen Ruotsissa on julkaistu neljä virallista virsikirjaa:
Vuoden 1819 virsikirja, jossa oli 500 virttä. Siihen liitettiin 1921 lisäys Nya psalmer, jolloin virsiä oli 673. Kirja tunnetaan Wallinin virsikirjana (Den wallinska psalmboken) kirjan tekemistä johtaneen arkkipiispa Johan Olof Wallinin mukaan. Wallinin ohella keskeisiä virsirunoilijoita oli Frans Mikael Franzén. Vuoden 1921 lisäykseen tuli mukaan kansainvälistä virsiaineistoa sekä 1800-luvun loppupuolen ruotsalaisten virsirunoilijoiden kuten Lina Sandell-Bergin virsiä.
Vuoden 1937 virsikirja, jossa oli 612 virttä. Virsikirjan keskeisiä ruotsalaisia virsirunoilijoita olivat muiden muassa Natalael Beskow, J. A. Eklund, Edvard Evers ja Paul Nilsson. Vuonna 1969 Ruotsin kirkon kirkolliskokous asetti virsikomitean valmistelemaan lisäystä vuoden 1937 virsikirjaan. Komitea julkaisi kolme lisävihkoa: 71 psalmer och visor 1971 (71 virttä), Psalmer och visor 76 (137 virttä) sekä Psalmer och visor 82 (155 virttä). Myöhemmin virsikomitean tehtävä laajeni vuoden 1937 virsikirjan uudistamiseen.
Ekumeeninen osa
Den svenska psalmboken jakautuu kahteen osaan.
Ensimmäinen osa, virret 1–325 on ekumeeninen osa, jota kirjan valmistumisen jälkeen 1986 käytti 16 kirkkoa ja uskonnollista yhdyskuntaa. Virret valittiin vuonna 1984 vuoden 1989 virsikomitean ja vuonna 1979 muodostetun työryhmän (Sampsalm) yhteistyönä. Tähän yhteistyöhön osallistui Ruotsin kirkon ohella Adventtikirkko (Adventistsamfundet), Evankelinen isänmaansäätiö (Evangeliska Fosterlandsstiftelsen, EFS), Fribaptistsamfundet, Pelastusarmeija (Frälsningsarmén), Helgelseförbundet, Katolinen kirkko Ruotsissa, Vapaa katolinen kirkko (Liberala katolska kyrkan), Metodistikirkko (Metodistkyrkan), Helluntailiike (Pingströrelsen), Ruotsin Allianssilähetys (Svenska Alliansmissionen), Ruotsin Pelastusarmeija (Svenska Frälsningsarmén), Ruotsin Baptistiyhdyskunta (Svenska Baptistsamfundet), Ruotsin lähetysliitto (Svenska Missionsförbundet) ja Örebromissionen.
Yhteiset virret ovat ennen muuta ”perusvirsiä”, kuten kirkkovuosivirsiä, ehtoollisvirret, aamu-ja iltavirret. Lisäksi mukana on uudempaa ekumeenista aineistoa ja vapaitten suuntien aineistoa sekä anglosaksista ja anglikaanista aineistoa.
Evankelinen isänmaansäätiö päätti käyttää Ruotsin kirkon koko virsikirjaa (virret 1–700) ja liittää niiden jatkoksi oman lisäosan, jossa oli 100 virttä. Muut kirjat, joissa ekumeeninen osa on tai on ollut osana, ovat:
Cecilia (Katolinen kirkko Ruotsissa ja Vapaa katolinen kirkko)
Frälsningsarméns sångbok (Pelastusarmeija)
Psalmer och Sånger (Adventtikirkko, Evankelinen vapaakirkko, Metodistikirkko Ruotsissa, Svenska Alliansmissionen, Ruotsin Baptistiyhdyskunta, Ruotsin Pelastusarmeija ja Ruotsin lähetyskirkko. Näistä ovat Baptistiyhdyskunta, Ruotsin Pelastusarmeija, Metodistikirkko ja Ruotsin lähetyskirkko yhdistyneet uudeksi Ekumeniakirkoksi vuonna 2011 )
Segertoner (Helluntailiike)
Kirkkojen omat osat
Yhteisten virsien jatkoksi useimmat kirkot valmistelivat oman osan, joista käytetään usein nimitystä ”samfundsdelen”. Ruotsin kirkon osassa ovat virret 326–700. Siellä ovat ”luterilaiset perusvirret”, kuten kastevirret, uudempia 1900-luvun ja oman aikamme virsiä ja ”viisuja”. Perinteisten virsien lisäksi tässä osassa on kertosäkeisiä psalmivirsiä ja hymnejä, raamattuhymnejä ja kaanoneita sekä messusävelmistön keskeiset osat.
Vuoden 1986 virsikirja on siten tyyliltään moniulotteisempi kuin vuoden 1937 virsikirja. Siinä ovat edustettuina perinteisten virsien ohella suurten herätysten aikaiset laulut ja uusi, kansainvälinen hengellinen musiikki.
Osastojako
Virsikirjan osastojako ja virret 1–700 ovat samat kuin suomenkielisessä Ruotsin kirkon virsikirjassa.
Ruotsin kirkon virsikirjassa on virsien ohella normaalisti myös Ruotsin kirkon evankeliumikirja, otteita Kirkkokäsikirjasta, Rukouskirja ja otteita Katekismuksesta.
Virsikirjan lisäykset
Sen jälkeen kun Den svenska psalmboken valmistui vuonna 1986, on Ruotsissa ilmestynyt kolme virsikokoelmaa täydentämään virsikirjaa, mutta niillä ei ole virallista, Ruotsin kirkon hyväksymää asemaa. Näitä kokoelmia ovat
- Psalmer i 2000-talet -kirja on vuodelta 2006. Kirjassa on 116 virttä sekä 50 virttä Psalmer i 90-talet -kokoelmasta. Virret kokoelmassa ovat pääosin uusia, tätä kokoelmaa varten kirjoitettuja sekä käännösvirsiä eri puolilta maailmaa. Joukossa on virsiä, joita ei ole alkuaan tarkoitettu virsiksi. Keskeisiä virsirunoilijoita kokoelmassa ovat muiden muassa Ylva Eggehorn (19 virttä), Anders Frostenson (6 virttä), Fred Kaan 10 (virttä), Per Harling (11 virttä, 6 sävelmää) ja Jonas Jonsson (21 virttä). Virsien kirjoittajista, jotka eivät ole perinteisiä hengellisen musiikin tekijöitä, voidaan mainita Cornelis Vreeswijk, Py Bäckman ja Benny Andersson. Säveltäjistä voidaan mainita John Bell (4 sävelmää), Fredrik Sixten (5 sävelmää) ja Britta Snickars (6 sävelmää). Kirjassa virret on järjestelty eri osastoihin kuin virallisessa virsikirjassa. Kirjan valmisteli Verbum-kustantamon ja Ruotsin kirkon yhteinen työryhmä. Kirjan viimeistely tapahtui yhteistyössä Ruotsin piispainkokouksen kanssa.
- Den svenska psalmboken med tillägg. Verbum-kustantamon julkaisema lisäys on vuodelta 2003 ja siitä käytetään usein nimitystä ”Verbums (psalmboks) tillägg". Siinä on 99 virttä ja laulua. Laulujen valikoima ulottuu 1800-luvun suurten herätysten aikojen lauluista 2000-luvun ylistyslauluihin. Kokoelman hyväksyi Evankelisen isänmaansäätiön hallitus. Siten se korvasi aikaisemman ”EFS-lisäosan”. Ruotsin kirkon musiikkineuvosto oli osallinen lisäyksen valmisteluihin, mutta se ei ole Kirkolliskokouksen käsittelemä tai hyväksymä kirja, ja siten sen soveltuvuus Ruotsin kirkon virsikirjan ”puolivirallisena” lisäyksenä on kyseenalaistettu. Sitä käytetään laajasti Ruotsin kirkon seurakunnissa.
Virsikirja muilla kielillä
Ruotsin kirkko on julkaissut virsikirjoja tai virsikokoelmia muutamilla Ruotsin virallisilla vähemmistökielillä. pienoiskuva|upright|Ruotsin kirkon suomenkielinen virsikirja Suomi
Vuoden 1986 virsikirja on julkaistu suomeksi kokonaan 2003. Sen nimi on Ruotsin kirkon virsikirja, ja se on kirkolliskokouksen hyväksymä kirja.
Luulajansaame
Luulajansaamenkielinen virsikirja Julevsáme Sálmmagirjje ilmestyi 2005 ja siinä on 231 virttä. Ruotsin kirkon virallisen virsikirjan virsien ohella siinä on norjalaisia ja saamelaisia virsiä. Kirja on Ruotsin kirkon kirkolliskokouksen vuonna 2004 hyväksymä. Kirja on valmisteltu yhdessä Norjan kirkon kanssa, ja sitä käytetään myös Norjassa. pienoiskuva|upright|Pohjoissaamenkielinen virsikirjaehdotus Pohjoissaame
Ruotsin pohjoissaamenkielisen uuden virsikirjan valmistelu alkoi 2011 ja työryhmän laatima ehdotus, Sálbmagirji Ruoŧa Sápmái, valmistui 2015. Siinä oli 318 virttä, joista 14 luulajansaamenkielisestä virsikirjasta. Ruotsin kirkon virsikirjan virsien ohella siinä oli virsiä Psalmer i 2000-talet -kirjasta, Suomesta ja Norjasta sekä kirjaa varten pohjoissaameksi kirjoitettuja virsiä. Kirja valmistui lopullisesti vuonna 2021 ja sen nimeksi tuli Sámi sálbmagirji. Siinä on 346 virttä ja laulua. Kirjassa on myös Ruotsin kirkon evankeliumikirja ja rukouskirja. pienoiskuva|upright|Virsiä meänkielelä Meänkieli
Vuonna 2018 ilmestyi meänkielinen kokoelma Virsiä meänkielelä – Psalmer på meänkieli. Siinä on 124 virttä Ruotsin kirkon virsikirjasta sekä neljä muuta laulua. Kirjan valmisteli Luulajan hiippakunnan asettama työryhmä. Marraskuussa 2019 Ruotsin kirkon kirkolliskokous hyväksyi kirjan.
Luettelo filosofisista aikakausjulkaisuista
Luettelo filosofisista aikakausjulkaisuista:
Jevgeni Ševtšuk
Jevgeni Vasiljevitš Ševtšuk (,, , s. 19. kesäkuuta 1968 Rybnitsa, Moldavian SNT, Neuvostoliitto nykyään Rîbnița, Transnistria, Moldova) on transnistrialainen poliitikko. Hän on ollut maan parlamentin, korkeimman neuvoston jäsen vuodesta 2000, sen puhemies 2005–2009 ja reformistisen Obnovlenije-puolueen johtaja 2006–2010 ja joulukuusta 2011 vuoteen 2016 Moldovasta irtautuneen maan presidentti.
Ševtšuk on opiskellut Ukrainan maatalousakatemiassa, Venäjän sisäministeriön hallintoakatemiassa sekä ulkomaankauppa-akatemiassa sekä Transnistrian valtionyliopistolla lakia. Hän väitteli 2003 taloustieteen tohtoriksi.
Ševtšuk työskenteli tasavallan sisäministeriössä 1992–1998, myöhemmin Sheriffin varajohtajana ja Agroprombankin paikallisjohtajana.
Kosti Keski-Nummi
Kosti Rauni Iisakki Keski-Nummi (6. tammikuuta 1923 Nummijärvi, Kauhajoki – 18. elokuuta 2018 Hämeenlinna) oli suomalainen jatkosodan hävittäjä-ässä, joka saavutti 5,5 ilmavoittoa vuosina 1943−1944. Siviiliammatiltaan hän oli opettaja.
Keski-Nummi meni vapaaehtoisena ilmavoimien palvelukseen maaliskuussa 1940. Lentäjäkoulutuksen jälkeen hänet siirrettiin joulukuussa 1942 Täydennyslentolaivue 35:een ja sieltä maaliskuussa 1943 Lentolaivue 24:ään. Hän lensi aluksi Brewster 239 -hävittäjillä ja maaliskuusta 1944 lähtien Messerschmitt Bf 109 G-2 -hävittäjillä. Hän lensi laivueen 3. lentueessa kaksinkertaisen Mannerheim-ristin ritarin Hans Windin siipimiehenä. Kesäkuussa 1944 Keski-Nummi komennetiin Saksaan hakemaan uudempia Messerschmitt Bf 109 G6 -hävittäjiä. Tällä konetyypillä hän lensi sitten jatkosodan loppuun saakka. Keski-Nummi haavoittui 28. kesäkuuta 1944 ilmataistelussa ja joutui tekemään pakkolaskun nuijamaalaiselle pellolle. Hän pääsi kuitenkaan palaamaan laivueeseen jo kolmen viikon päästä.
Sodan päätyttyä Keski-Nummi oli palveli Hävittäjälentolaivue 13:ssa Porissa. Hän erosi palveluksesta ylikersanttina 20.8.1947. Hän meni sitten opettajakoulutukseen Rauman opettajaseminaariin ja toimi opettajana 1970-luvun alkupuolelle asti mm. Lohtajan Marinkaisissa. Ennen kuolemaansa hän asui Hämeenlinnassa.
Nokia 210
Nokia 210 on Nokia-merkkinen matkapuhelin. HMD Global esitteli puhelimen 24. helmikuuta 2019, ja se julkaistiin maaliskuussa 2019.
Pallosalama (täsmennyssivu)
Pallosalama tarkoittaa seuraavia:
Peder Eriksson Wald
Peder Eriksson Wald eli Pietari Wald (1602 Uppsalan seutu – 15. helmikuuta 1653 Turku) oli ruotsalaissyntyinen, ensimmäinen Suomessa toimineen kirjapainon (Frenckellin kirjapaino) johtaja.
Waldin vanhemmat olivat Eerik Pietarinpoika ja Anna Laurintytär. Hän toimi 1631–1635 Uppsalassa professori L. O. Walleniuksen omistaman kirjapainon johtajana ja sitten Västeråsissa. Suomeen Wald otettiin 1641 johtamaan Turun Akatemian yhteyteen perustettua kirjapainoa, jonka toiminta alkoi syksyllä 1642.
Waldin merkittävimpiä painotöitä olivat Manuale Finnonicum (1646), joka oli Jonas Matinpoika Raumannuksen 1082-sivuinen virsikirjasarja, ja Eskil Petraeuksen suomen kielioppi (1649). Ensimmäinen hänen Suomessa painamansa teos oli Mikael Wexioniuksen väitöskirja Discursus politicus de prudentia, ensimmäinen suomeksi painettu kirja taas Johannes Collinuksen Ylimmäisen Keisarin Jesuxen Christuksen mandati eli Käsky vuodelta 1643. Kirjapainon kirjasinmäärä oli aluksi niin pieni, että kerralla voitiin painaa vain puoli arkkia. Waldin kuollessa erilaisia kirjasimia oli käytössä kuitenkin jo 54 leiviskän verran. Wald oli arvostettu ammattimies. Hänen hautajaisissaan ruumispuheen piti piispa ja Turun Akatemian varakansleri Eskil Petraeus.
Waldin puoliso noin vuodesta 1630 oli Ingeborg Pietarintytär, joka Waldin kuoltua avioitui tämän seuraajan kanssa vuonna 1654.
Gavril Balint
Gavril Pele "Gabi" Balint (s. 3. tammikuuta 1963 Sângeorz-Băi, Bistrița-Năsăud, Romania) on romanialainen jalkapallovalmentaja ja entinen hyökkääjä.
Ura pelaajana
Balint hankki jalkapallo-oppinsa juniorina mm. Gloria Bistrițan joukkueessa, mutta varsinaisen uransa hän teki suurseura FC Steaua Bukarestissa, johon 180 senttinen hyökkääjä siirtyi vuonna 1980. Hän debytoi Romanian pääsarjassa seuraavana vuonna ja oli vuosikymmenen loppuun saakka yksi Steauan hyökkäyksen kantavia voimia. Viiden liigamestaruuden lisäksi Balint oli mukana voittamassa Steauan historiallista Euroopan cupin mestaruutta keväällä 1986. Balint onnistui finaalin rangaistuspotkukilpailussa viimeisenä Steaua-pelaajana tekemään maalin FC Barcelonan verkkoon ja varmisti näin mestaruuden. Liigassa Balint voitti maalikuninkuuden kaudella 1989–1990.
Kesällä 1990 Balint siirtyi espanjalaiseen Real Burgosiin miljoonan dollarin siirtosummalla. Hän edusti seuraa kolme kautta Primera Divisiónissa ja lopetti pelaajauransa seuran pudottua keväällä 1993.
Romanian maajoukkueessa Balint pelasi vuosina 1982–1992 yhteensä 34 A-maaottelua tehden niissä 14 maalia. Hän oli mukana Romanian joukkueessa MM-kisoissa 1990, joissa teki kaksi maalia.
Ura valmentajana
Valmennusuransa Balint aloitti vuonna 1994 Romanian A-maajoukkueen päävalmentajana toimineen Anghel Iordănescun apuvalmentajana. Kaksikon johdolla Romania selviytyi EM-kisoihin 1996 ja MM-kisoihin 1998. MM-kisojen jälkeen Balint jätti apuvalmentajan tehtävät ja siirtyi FC Bihor Oradean päävalmentajaksi. Yhden kauden jälkeen hän siirtyi FC Sportul Studențesc Bucureștin peräsimeen. Toukokuussa 2000 Balint palasi Romanian maajoukkueen apuvalmentajaksi EM-kisojen ajaksi. Kisojen jälkeen Balint jatkoi apuvalmentajan uraansa Mircea Lucescun aisaparina turkkilaisessa Galatasarayssa.
Vuonna 2001 Balintista tuli jälleen Romanian maajoukkueen apuvalmentaja, mutta Gheorghe Hagin erottua pian tehtävistään jätti myös Balint paikkansa. Hän jatkoi uraansa moldovalaisen FC Sheriff Tiraspolin päävalmentajana ja valmensi joukkueen maan mestaruuteen kaudella 2002–2003. Mestaruuskauden jälkeen Balint palasi jälleen Sportuliin ja valmensi seuran Romanian Liga II:n mestarina takaisin pääsarjaan.
Mahlatikka
Mahlatikka (Sphyrapicus varius) on pohjoisamerikkalainen tikkalaji, joka juo mahlaa.
Tuntomerkit
Mahlatikka on 18–21 senttimetriä pitkä. Sillä on pääosin mustavalkea höyhenpuku. Päälaki ja koiraalla myös kurkku ovat punaiset, mutta naaraan kurkku on valkoinen. Päänsivulla on mustavalkeaa pitkittäisjuovitusta. Kurkkua ympäröi musta reuna, joka laajenee laikuksi kurkun alle. Siivellä on valkoinen kolmionmuotoinen laikku. Vatsassa ja rinnansivuilla mahlatikalla on heikkoa keltaista sävyä.
Levinneisyys
Mahlatikka pesii Alaskassa, Kanadassa ja Yhdysvaltain pohjoisosissa. Talvehtimisalueet sijaitsevat etelämpänä Yhdysvalloissa ja Väli-Amerikassa. Harhailijoita on tavattu Islannissa, Irlannissa ja Isossa-Britanniassa.
Amatöörirakastaja
Amatöörirakastaja on Kari Peitsamon Skootterin albumi vuodelta 1986.
Hamekyttä
Hamekyttä on Martin Lawrencen tähdittämä komediaelokuva vuodelta 2000. Sen on ohjannut Raja Gosnell. Lawrencen lisäksi elokuvassa näyttelevät myös muun muassa Nia Long, Paul Giamatti, Anthony Anderson ja Terrence Howard.
Elokuva julkaistiin 2. kesäkuuta 2000 ja siitä tuli yllättäen hitti. Se oli toisena Yhdysvaltain TOP-listalla ja melkein ohitti Mission: Impossible II:n sinä viikonloppuna. Hamekyttä tuotti yli 117 miljoonaa dollaria pelkästään Yhdysvaltain markkinoilla ja taloudellisen menestyksen siivittämänä sille tuotettiin tammikuussa 2006 julkaistu jatko-osa Hamekyttä 2. Elokuvan soundtrack oli myös kohtalainen menestys ja se on myynyt kultaa julkaisunsa jälkeen.
Elokuva kuvattiin Kaliforniassa. Keskeisimmät kuvauskohteet olivat Los Angeles ja Orangen piirikunta.
Juoni
Elokuva tapahtumat alkavat kun murhasta ja pankkiryöstöstä tuomittu vanki Lester Vesco (Terrence Howard) karkaa vankilasta. FBI-agentit Malcolm Turner (Martin Lawrence) ja John Maxwell (Paul Giamatti) määrätään pitämään silmällä vangin entistä tyttöystävää Sherry Pierceä (Nia Long), jonka epäillään auttaneen ryöstössä. Agenttien tehtävä on saada Sherryltä tunnustus, löytää kadonnut ryöstösaalis ja ottaa kiinni vankikarkuri. Tämän saavuttaakseen Turner pukeutuu Sherryn isoäidiksi Hattie Mae Pierceksi (Ella Mitchell), jonka luokse Sherry pakenee.
Cleveland Lakefront Station
Cleveland Lakefront Station on Amtrakin rautatieasema Clevelandin keskustassa Ohiossa Yhdysvalloissa. Asema avattiin vuonna 1976. Asemalla pysähtyvät Capitol Limitedin junavuorot 29 ja 30 sekä Lake Shore Limitedin vuorot 48/448 ja 49/449.
Lisa Vidal
Lisa Vidal Cohen (s. 13. kesäkuuta 1965 New York, Yhdysvallat) on yhdysvaltalainen näyttelijä. Hänet tunnetaan muun muassa sarjoista El Caminon poliisit (Jessica Helgado, 1996–1997), Uutispuuroa (Julie, 1998–2000), Hädän hetkellä (Sara Morales, 1999–2001) ja Teho-osasto (Sandy Lopez, 2001–2004).
Vidal on ollut vuodesta 1990 lähtien naimisissa Jay Cohenin kanssa. Heillä on vuosina 1992, 1998 ja 2003 syntyneet lapset. Näyttelijä Christina Vidal on Lisan pikkusisko.
Hear Me Now
Hear Me Now on Aika-yhtyeen (nyk. Aikakone) ensimmäinen englanninkielinen albumi. Se julkaistiin 31. elokuuta 2001.
Albumi debytoi Suomen virallisen listan sijalla 15. Albumi myi kultalevyyn oikeuttavan määrän.
Kappaleet
Kaikki kappaleet säveltänyt Maki Kolehmainen, ellei toisin mainittu.
Riihijärvi
Riihijärvi voi tarkoittaa seuraavia:
Sega All Stars
Sega All Stars oli Segan budjetti- ja uusintajulkaisujen sarja videopelejä Sega Dreamcast -konsolille. Sarja tunnetaan myös lyhyesti DoriKore (lyhennyksenä sanoista Dorīmukyasuto Korekushon eli Dreamcast Collection).
Vastaavia julkaisuja ovat esimerkiksi Nintendon Player's Choice -julkaisut.
Sega All-Stars (myös nimellä Sega Superstars) on myös pelisarja, jossa esiintyvät Segan pelien hahmot. Dreamcast Collection on myös pelikokoelma Xbox 360:lle ja Microsoft Windowsille.
Brita Polttila
Brita Aleksandra Elinor Polttila-Turtiainen (vuoteen 1936 Ilván; ) oli suomalainen kirjailija, runoilija, kääntäjä, toimittaja ja kriitikko.
Ura
Brita Polttila piti itseään ennen kaikkea runoilijana, ja hän julkaisi kuusi runokokoelmaa. Hänen ensimmäinen kokoelmansa Katson tästä julkaistiin vuonna 1963. Sairastuttuaan 1990-luvun alussa Polttila jätti muun muassa käännöstyöt, mutta hän jatkoi runojen kirjoittamista. Viimeiseksi jäänyt teos Verkkaista liikettä ilmestyi vuonna 2000.
Varhain vasemmistolaisuudesta ja feminismistä kiinnostunut Polttila oli pitkään aktiivisesti mukana kulttuuri- ja muissa järjestöissä, kuten Kiilassa ja Yhdistys 9:ssä. Hän oli myös SKDL:n Vapaa Sana -lehden toimittaja. Hän myös kirjoitti Hertta Kuusisen elämäkerran Hertta Kuusinen: Ihmisen tie (1975). Puoluekannastaan huolimatta Polttila arvosteli myös reaalisosialismia.
Perhe ja suku
Polttila oli naimisissa kahdesti. Hänen ensimmäinen puolisonsa oli majuri Esko Autero vuosina 1945–1951 ja toinen vuodesta 1953 kirjailija Arvo Turtiainen. Polttilan ja Auteron tytär on toimittaja Eva Polttila (s. 1946). Brita Polttilan isä oli jääkärieversti Väinö Polttila. Brita Polttilan äiti oli Pietarissa vuonna 1895 syntynyt Olga Polttila (o.s. Jacobs ), jolla oli saksalais-puolalais-englantilainen sukutausta. Olga pakeni Suomeen bolševikkihallintoa vuonna 1918 ja muutti vuonna 1952 Yhdysvaltoihin, jossa hän työskenteli sairaanhoitajana. Hän palasi Suomeen eläkeläisenä 1960-luvun lopulla. — Brita Polttilan tyttärentytär on käsikirjoittaja-kirjailija Veera Ikonen (s. 1975).
Ekstragalaktinen tähtitiede
thumb|250px|Hubble-teleskoopin kuvassa näkyy lukemattomia äärimmäisen himmeitä galakseja, joista kaukaisimmat näkyvät sellaisina kuin ne olivat maailmankaikkeuden varhaisvaiheessa. Ekstragalaktinen tähtitiede on tähtitieteen osa-alue, joka tutkii Linnunradan ulkopuolista maailmankaikkeutta eli kaikkea sitä, mikä ei kuulu galaktisen tähtitieteen tutkimusalueeseen.
Ekstragalaktisen tähtitieteen tutkimuskohteita ovat galaksit, niiden muodostamat joukot ja superjoukot sekä niissä tapahtuvat supernovat ja muut ilmiöt. Tämän lisäksi on tutkittu kvasaareja, jotka ovat kaukaisia ja kirkkaita aktiivisten galaksien ytimiä. Havaintolaitteiden kehittyessä yhä kaukaisempia kohteita on kyetty havaitsemaan. Tämän seurauksena ekstragalaktinen tähtitiede on vähitellen jakautunut kahtia: lähietäisyyksillä tutkitaan paikallista galaksijoukkoamme sekä muita lähigalakseja, joiden rakennetta pystytään tarkastelemaan yksityiskohtaisesti. Kaukaisemmista kohteista kyetään sen sijaan havaitsemaan korkeintaan kaikkein kirkkaimmat ilmiöt.
The 10th Anniversary Album
The 10th Anniversary Album on Kari Peitsamon Skootterin albumi vuodelta 1987.
Hey Joe
Hey Joe on yhdysvaltalainen musiikkikappale, jonka ensimmäisen tunnetun levytyksen teki The Leaves -yhtye vuonna 1965.
Flamboyant-tyyli
pienoiskuva|Flamboyant-tyylille ominaisia tulenliekkejä muistuttavia koristemuotoja ikkunaruusustossa. Kuva [[John Henry Parkerin teoksesta An introduction to the study of Gothic architecture (1877).]] Flamboyant-tyyli eli liekkityyli on Ranskassa ja Espanjassa syntynyt myöhäisgoottilainen rakennustyyli, joka oli vallalla 1400-luvulta 1500-luvulle. Sen näkyvimpiä tunnuspiirteitä oli tulenliekkiä muistuttavien, S-kirjaimen muotoisten koristekuvioiden käyttö ruusustoissa. Tyylisuuntauksen rakennuksissa oli usein myös niin paljon ikkunoita, että seinäpintaa jäi näkyviin vain vähän. Espanjassa flamboyant-tyylille olivat ominaisia hienostuneet, kaarevilla kuvioilla koristellut holvit. Ranskassa flamboyant-tyyli muuttui yhä koristeellisemmaksi ja korvautui vähitellen renessanssilla 1500-luvulla.
Hey Joe
Laulu ja sen lyriikka
"Hey Joe" oli yhdysvaltalaisen Tim Rosen esittämänä tullut tutuksi Lontoon underground-piireissä, mutta varsinaiseksi hitiksi se nousi Jimi Hendrixin tulkitsemana. Laulu kertoo intohimorikoksen tehneestä miehestä, joka viimeisessä säkeistössä pakenee Meksikoon lain ulottumattomiin. Hendrix laulaa laulun kahdella eri äänellä tulkiten sekä Joen että kysyjän osuudet.